
A V I Z 

asupra propunerii legislative pentru completarea art. 32 

din Ordonanţa de urgenţă a Guvernului nr.195/2005 privind protecţia mediului
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru completarea art. 32 din Ordonanţa de urgenţă a Guvernului nr.195/2005 privind protecţia mediului, trimisă cu adresa nr. Plx. 769 din 2 noiembrie 2015, înregistrată în cadrul Comisiei juridice sub nr.4c-11/1387/2015 din 3.11.2015.
Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare.

Senatul a respins propunerea legislativă în şedinţa din data de 28 octombrie 2015, în calitate de primă Cameră sesizată. 

Iniţiativa are ca obiect de reglementare completarea art. 32 din Ordonanţa de urgenţă a Guvernului nr.195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare, intervenţia legislativă vizând interzicerea construirii instalaţiilor pentru valorificarea şi eliminarea deşeurilor radioactive şi/sau periculoase la o distanţă mai mică de 20 Km faţă de linia de ţărm a Mării Negre, de ariile protejate şi de localităţile urbane. 

În şedinţa din data de 17 noiembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis prin adresa cu nr. 633 din data de 17.06.2015.
În urma dezbaterilor, Comisia juridică, de disciplină şi imunităţi a hotărât să acorde aviz favorabil propunerii legislative. 
Potrivit dispoziţiilor art. 73 din Constituţia României, republicată, precum şi în considerarea deciziilor Curţii Constituţionale nr. 548 şi nr. 786/2009, prin conţinutul normativ, propunerea se încadrează în categoria legilor ordinare.
       PREŞEDINTE,                               
                                      SECRETAR,

  Bogdan Liviu CIUCĂ

    
                                     Sorin Constantin STRAGEA
Consilier parlamentar,

